યુવરાજ ચુડાસમા અને અગ્નિવેશ અયાચી બે નવા ઊભરતા ક્રિકેટરને સામેલ કરી આગામી વિજય હઝારે વન ડે ટૂર્નામેન્ટ માટે સૌરાષ્ટ્રની સિનિયર ટીમ જાહેર કરાઇ છે. ગત વર્ષે વિજય હઝારે ટૂર્નામેન્ટમાં રનર અપ બનેલી સૌરાષ્ટ્રની સિનિયર ટીમમાં બે નવા ચહેરા ઉપરાંત રવીન્દ્ર જાડેજા, ચેતેશ્વર પૂજારા, રોબિન ઉથપ્પા, જયદેવ શાહ, શેલ્ડન જેકશન, જયદેવ ઉનડકટ, સમર્થ વ્યાસ, અર્પિત વસાવડા, અવિ બારોટ, પ્રેરક માંકડ, ચિરાગ જાની, ધર્મેન્દ્ર જાડેજા, કમલેશ મકવાણા, શૌર્ય સાણંદિયા અને હાર્દિક રાઠોડનો સમાવેશ થાય છે, જ્યારે ટીમના કોચ તરીકે સિતાંષુ કોટક, આસિ.કોચ નિરજ ઓડેદરા, મેનેજર ડો.અર્જુનસિંહ રાણા, ફિઝિયો અભિષેક ઠાકર જોડાયા છે.